बिकिनी एटोल

बिकिनी एटोल को 19वीं शताब्दी और 1946 के बीच एस्चोल्ट्ज़ एटोल के रूप में जाना जाता था। यह मार्शल द्वीप में एक प्रवाल भित्ति है जिसमें 229.4 वर्ग मील (594.1 किमी2) के केंद्रीय लैगून के चारों ओर 23 द्वीप हैं। एटोल रालिक श्रृंखला के उत्तरी छोर पर राजधानी माजुरो से लगभग 530 मील (850 किमी) उत्तर पश्चिम में है। 1946 और 1958 के बीच इस एटोल का इस्तेमाल अमेरिका द्वारा प्रायोगिक उद्देश्यों के लिए शांति-काल में परमाणु विस्फोट करने के लिए किया गया। संस्कृति बिकिनी द्वीपवासियों की पारंपरिक जीवनशैली पौधे उगाने तथा शेलफिश और मछली खाने पर आधारित थी। ये कुशल नाव निर्माता और नाविक थे जो दो पतवार वाले प्रोआ को बिकिनी और मार्शल द्वीप समूह के अन्य एटोल के आसपास के द्वीपों से लाते और वापस ले जाते थे। ये अपेक्षाकृत अलग-थलग रहते थे और इन्होंने पारिवारिक संगति और परंपरा से बंधा एक समाज विकसित किया। सरदारों और मुख्य महिलाओं के साथ प्रत्येक लैगून का नेतृत्व एक राजा और रानी करते थे। मार्शल द्वीपवासी एक-दूसरे का यहाँ तक कि दूर के रिश्तेदारों का भी आतिथ्य करने में गर्व महसूस करते थे। जलवायु ये द्वीप गर्म और उमस से भरे हैं। बिकिनी एटोल पर तापमान साल भर 27 से 29 °C (81 से 84 °F) रहता है। पानी का तापमान भी पूरे साल 27 से 29 °C (81 से 84 °F) रहता है। यह द्वीप प्रशांत महासागर के टाइफून बेल्ट की सीमा पर स्थित हैं। मई से दिसंबर तक बारिश का मौसम होता है जबकि जनवरी से मई तक चलने वाली व्यापारिक हवाओं के कारण लहरें ज़्यादा तेज़ होती हैं। इन्हें भी देखें प्रवाल मार्शल द्वीपसमूह लैगून सन्दर्भ